**ბიბლიოთეკის პროგრამის პროექტი**

**მკითხველის** **მხარე (Front-End)**

1. მარტივი, სადა, მოქნილი იერსახე
2. ძებნა (ავტორის, ჟანრის, წლის, სათაურის და ა.შ.) მიხედვით + გაფართოებული ძებნა ყველა კრიტერიუმის გათვალისწინებით (მაგ. ავტორის სახელი და ჟანრი)
3. წიგნის მოთხოვნა (მოთხოვნის დროს ვადის მითითება)
4. შეტყობინება თუ წიგნი უკვე გაცემულია (დრო, როდის იქნება ხელმისაწვდომი)
5. წიგნის ქვეშ გამოჩნდეს სტატუსი - წიგნი ხელმისაწვდომია ან იქნება გარკვეულ დროში
6. თუ წიგნი ამჟამად ხელმიუწვდენელია, მკითხველს შეეძლოს რიგში ჩადგომმის მოთხოვნა
7. ანგარიშის მართვის (მაგ. პაროლის შეცვლის) შესაძლებლობა
8. გატანილი/მოთხოვნილი წიგნების რაოდენობის და ვადის ჟურნალი ჩვენება

**ბიბლიოთეკარის მხარე (Middle-End)**

1. ბაზაში წიგნის დამატება (ყდის, გამოცემის თარიღის, ავტორის, ჟანრის, სათაურის, ISBN კოდის, განთავსების ადგილის, რაოდენობის, ენის, ანოტაციის და ა.შ. მითითება)
   1. ცალკე გვერდი წიგნის დამატებისთვის
   2. არსებობის შემთხვევაში წიგნის ელ. ფორმატში დამატების შესაძლებლობა
   3. წიგნის ძებნა/ინფორმაციის ნახვა/ჩასწორება
   4. წიგნების აღრიცხვა შტრიხკოდებით
   5. წიგნისთვის მკითხველის პრიორიტეტის მინიჭება
2. მკითხველის ანგარიშის შექმნა (სახელი, გვარი, ფაკულტეტი, მომხმარებელი/პაროლი, ტელ. ნომერი, ელ.ფოსტა და სხვა)
   1. ცალკე გვერდი მკითხველის ანგარიშის მართვისთვის
   2. მკითხველის ძებნა/ინფორმაციის ნახვა/ჩასწორება
3. წიგნის ბრუნვის (გაცემის/დაბრუნების) კონტროლი
   1. ცალკე გვერდი წიგნის ბრუნვის კონტროლისთვის
   2. წიგნის გაცემის/დაბრუნების ფუნქცია
      1. წიგნის გაცემა/დაბრუნება უნდა გაკონტროლდეს შტრიხკოდის წამკითხველით
      2. წიგნის გაცემა უნდა შეიძლებოდეს გარკვეული ვადით
      3. უნდა იყოს ვადის გახანგრძლივების საშუალება მითითებული დროით.
      4. წიგნის დაბრუნების ვადის ამოწურვამდე 2 დღით ადრე უნდა მოვიდეს ჩვენთან ან/და გაეგზავნოს მომხმარებელს შეტყობინება დაგვიანების ტექსტით.
      5. მკითხველის მიერ წიგნის მოთხოვნისას ბიბლიოთეკართან უნდა ამოხტეს ფანჯარა მოთხოვნის შესახებ (ტექსტით: მკითხველი ნინო ჯაფარიძე ითხოვს წიგნს „შაგრენის ტყავი“) და ბიბლიოთეკარმა უნდა დაადასტუროს მოთხოვნა.
      6. მოთხოვნიდან წიგნის გაცემამდე უნდა განისაზღვროს გონივრული ვადა. ამ პერიოდში წიგნი სხვა მკითხველისთვის ხელმიუწვდენელი იქნება.
      7. თუ მკითხველი ადრე დააბრუნებს წიგნს: რიგში მდგარ მკითხველებს (რიგის მიხედვით) უნდა გაეგზავნოს შეტყობინება, რომ წიგნი უკვე ხელმისაწვდომია.
   3. უნდა ჩანდეს რამდენი წიგნია გაცემული, ვისზეა გაცემული და რამდენი ხნით
   4. ყველა წიგნს უნდა ქონდეს სტატუსი - თაროზეა, გატანილია ან დარჩენილია (იმ შემთხვევაში თუ წიგნი ბიბლიოთეკაში რამდენიმე ეგზემპლარად არის)
   5. ყველა წიგნს უნდა ქონდეს პრიორიტეტის განმსაზღვრელი, ვისზე შეიძლება გაცემა და ვისზე არა
   6. წიგნის ბრუნვის გრაფიკული დიაგრამის გამოტანის საშუალება დღის, კვირის, თვის და წლის მიხედვით

**სისტემის მხარე (Back-End)**

1. ძირითადი ადმინისტრატორი უნდა იყოს ერთი, რომელიც არ იშლება!
   1. ძირითადი ადმინისტრატორის პაროლის შეცვლა უნდა შეიძლებოდეს მხოლოდ ელ.ფოსტით დამოწმების შემდეგ
   2. უნდა შეეძლოს სხვა ადმინისტრატორის ანგარიშების მართვა (შექმნა, შეცვლა, წაშლა)
   3. უნდა ქონდეს ყველა უფლება რაც აქვს ბიბლიოთეკარს (წიგნის დამატება/შეცვლა, სტუდენტის ანგარიშის შექმნა/შეცვლა და ა.შ.)
   4. უნდა ქონდეს ყველა უფლება რაც აქვს მკითხველს
   5. მკითხველების, ბიბლიოთეკარების და სხვა ადმინისტრატორების ძებნა და ინფორმაციის ნახვა/შეცვლა
2. მონაცემთა ბაზის მართვა
   1. წიგნების იმპორტი/ექსპორტი
   2. ბაზის დარეზერვება, სერვერის შეცვლა, ბაზის შეცვლა
   3. მომხმარებელთა იმპორტი/ექსპორტი
3. თარიღის/დროს გასწორება
   1. NTP სერვერის მითითების შესაძლებლობა
4. უნდა შეიძლებოდეს სრული ჟურნალის ამოღება, ვინ რა წიგნი გაიტანა, როდის გაიტანა, ვინ გასცა, მკითხველის ანგარიში როდის შეიქმნა, ვინ შექმნა, ვინ წაშალა და ა.შ.
5. უნდა ინტეგრირდეს შტრიხკოდის წამკითხველი/სკანერი, რომლის მიხედვითაც მოხდება წიგნების აღრიცხვა და იდენტიფიცირება

**შტრიხკოდის წამკითხველის ინტეგრაცია სისტემაში**

* + - 1. წიგნს დამატებასთან ერთად უნდა დაეკროს შტრიხკოდი, რომელიც ასევე აღირიცხება ბაზაში
      2. წიგნის გაცემა/დაბრუნება მოხდება სკანერის მეშვეობით, ბიბლიოთეკარი მონიშნავს მკითხველს და სკანერის მეშვეობით წიგნი დაემატება მკითხველის პროფილს ან დაბრუნდება ბაზაში.

**საიტის იერსახე**

1. პირველი გვერდი ყველასთვის უნდა იყოს სისტემაში შესასვლელად ე.წ. Login Page

**ტერმინთა განმარტება**

**მკითხველი** - სტუდენტი, ლექტორი, სტუმარი და სხვა.

**მკითხველის პრიორიტეტი**

განსაზღვრავს ვისთვის უნდა იყოს წიგნი, მაგალითად გარკვეული წიგნები გაიცეს მხოლოდ ბაკალავრებზე, მაგისტრანტებზე, დოქტორანტებზე, ლექტორებზე, სტუმრებზე და სხვა

**წიგნის გატანის ვადა**

უნდა განისაზღვროს მაქსიმალური ვადა, როდესაც წიგნი არის მკითხველის განკარგულებაში, აგრეთვე უნდა განისაზღვროს ვადის გახანგრძლივების პერიოდიც

**ბიბლიოთეკარი** - პირი, რომელიც მართავს ბიბლიოთეკას. ამატებს, აახლებს და გასცემს წიგნებს, ასევე უზრუნველყოფს მათი დაბრუნების კონტროლს

**ადმინისტრატორი** - პირი, რომელიც მართავს ბიბლიოთეკის ელ. სისტემას სრულად

**წიგნის ბრუნვა** - პროცესი, რომლის მიხედვითაც ხდება ბიბლიოთეკიდან წიგნის გაცემა და უკან დაბრუნების კონტროლი

**შტრიხკოდის წამკითხველი**

მოწყობილობა, რომელიც კითხულობს შტრიხკოდებს და მათი მეშვეობით მართავს წიგნების ბაზას.